فتح‌الله‌چی ترور تشکیلاتی‌نین (فئتو) چئوریلیش جهدینه دونیا ایجتیمایتی کسکین رئاکسیا گؤسترمکده داوام ائدیر.
شیما‌لی قیبریس تورک جمهوریتی‌نین باش ناظری حسین اؤزگورگون تورک میلتی‌نین اؤزونه یاراشان شکیلده دموکراتیایا ییه دوردوغونو سؤیله‌دی.
آناوطن تورکیه‌ده کیچیک بیر پروبلئم اولسا اونلارین دا بونو دریندن حیس ائتدیک‌لرینی بیلدیرن اؤزگورگون تورکیه‌ده وضعیت نه قدر یاخشی اولسا اونلارین دا او قدر یاخشی اولدوق‌لارینی، تورکیه‌ده نه قدر دینج‌لیک، ثابت‌لیک وارسا شیما‌لی قیبریس تورک جمهوریتینده ده دینج‌لیک و ثابیتلیگین اولدوغونو وورغولادی.
عراق کورد بولگه‌سل ایداره‌نین باش ناظری نچیروان بارزانی ده آچیقلاما وئره‌رک دئدی کی، تورکیه‌دکی چئوریلیشه جهدین اوغورسوز نتیجه‌لنمه‌سی و خالقین ایراده‌سی‌نین قازانماسی بیزی چوخ سئویندیردی. بونونلا دا بیر داها خالقین ایراده‌سی‌نین هر شیین اوزرینده اولدوغو ثبوتا یئتیریلدی.
بو آرادا فتح‌الله‌چی ترور تشکیلاتی‌نین (فئتو) چئوریلیش جهدینه رئاکسیا و دؤولت باشچی‌سی رجب طیب اردوغانا دستک مقصدیله کوزووادا "فیسبوک " اوزریندن آچیلان صحیفه وطنداش‌لارین بؤیوک ماراغینا سبب اولدو.
کوزووادان اردوغانا دستک آدی ایله آچیلان صحیفه قیسا مدتده 22 مین‌دن آرتیق اینسان طرفیندن به‌یه‌نیلدی.
چئوریلیش جهدی علیهینه دایر و اردوغانا دستک یازی‌لاری‌نین پایلاشیلدیغی صحیفه‌نین چوخ سایدا کوزووالی سیاسی خادیمین سوسیال شبکه‌دکی مئدیا صحیفه‌لرین‌دن داها چوخ بینیلمه‌سی ایسه دقت چکدی.
